קשת 12

**קֶשֶׁת 12** (נקרא גם **ערוץ 12**) הוא ערוץ טלוויזיה מסחרי ישראלי.

עם עליית ערוץ 2 המסחרי, ב-4 בנובמבר 1993, נמנתה "קשת" יחד עם שתי זכייניות נוספות, "רשת" ו"טלעד". הערוץ הושק בנובמבר 2017, בעקבות פיצול ערוץ 2, הושק ערוץ "קשת 12". החל מינואר 2019 משדר גם באופן בלעדי את תוכני חברת החדשות של ערוץ 2 לשעבר, הנקראת היום חדשות 12.

הערוץ מוחזק באמצעות שידורי קשת בע"מ, על ידי משפחת ורטהיים, המחזיק גם במותג קוקה-קולה ישראל ובבנק מזרחי-טפחות. קבוצת התקשורת קשת כוללת גם את הזרוע הבינלאומית קשת אינטרנשיונל ואת הזרוע הדיגיטלית מאקו.

בערוץ משודרות תוכניות טלוויזיה מסוגות שונות, בהן ריאליטי, סאטירה, סדרות דרמה וקומדיה, ותוכניות בידור ומגזין. בין התוכניות המזוהות עם הערוץ: "עובדה", "ארץ נהדרת", "נינג'ה ישראל", "הכוכב הבא", "מאסטר שף", "הזמר במסכה", "רוקדים עם כוכבים", "חתונה ממבט ראשון", "המירוץ למיליון", "אופירה אוחנה סרי", "חדשות הבוקר", "גיא פינס", "חשיפה", "המתחזים", "הכרישים", "מועדון לילה", "MKR המטבח המנצח", ועוד.

## היסטוריה

ב-4 בנובמבר 1993, החלו שידורי ערוץ 2 המסחרי בשיטת 3 זכייניות – קשת, רשת וטלעד. ב-5 בנובמבר היה יום השידורים הראשון של קשת. עם השקת ערוץ 2 הושקה גם חברת החדשות של הערוץ, שהייתה משותפת לשלוש הזכייניות. בין השנים 1996–2002, הרייטינג של ערוץ 2 ושל חברת החדשות המשיך לטפס ולהוביל על ערוץ 1, כאשר בטבלאות הרייטינג – מאז תחילת המדידה, קשת הובילה את הצפייה באופן המשכי לאורך השנים. בתקופה זו צמחו בקשת התוכניות "הלילה השישי", "מרגול", "גלגל המזל", "עובדה" (במקור בטלעד), "הפוך", "בת ים ניו יורק", "שמש", "רק בישראל", "לתפוס את השמים", "הבורגנים", "חלומות בהקיציס" ועוד.

בשנת 2003, שנה לאחר עליית ערוץ עשר, השיקה קשת את התוכניות "קחי אותי שרון" ו"כוכב נולד" וכן את העונה הראשונה של תוכנית הסאטירה והבידור "ארץ נהדרת". בשנת 2005 תמה תקופת הזיכיון הראשונה בערוץ 2, והערוץ עבר לשיטת "שתי זכייניות", כאשר במכרז זכו קשת ורשת, וטלעד חדלה מלהיות גוף משדר. בשנת 2008 עלתה לראשונה תוכנית "האח הגדול" בקשת.

בשנת 2011 הופסקו כליל השידורים האנלוגיים בישראל והערוצים עברו לשידור דיגיטלי. באותה שנה, התקבלה ההחלטה המקורית על סגירת ערוץ 2; בשנת 2011, הוביל שר התקשורת משה כחלון, תיקון חקיקה שמשמעותו, מעבר לרישיונות שידור ופיצול ערוץ 2 לשני אפיקים נפרדים בהם שבוע שידורים מלא. המועד המקורי בחוק היה נובמבר 2015, אך בשנת 2014 הוחלט על הארכת הזיכיונות לשנתיים נוספות.

ב-31 באוקטובר 2016 הגישה "קשת" ל בקשה לקבלת רישיון שידור לשבעה ימים בשבוע. ב-29 בינואר 2017 אישרה מועצת הרשות השנייה לטלוויזיה ולרדיו ל"קשת" להתחיל בהליכי קבלת רישיון שידורים. ב-26 באפריל 2017 נקבע שקשת תשדר באפיק 12, לאחר שהציעה במכרז על אפיק זה את הסכום הגבוה ביותר מבין המתמודדות, 25,222,000 ש"ח.

ב-2017 הרשות השנייה החליטה לחייב את קשת עם המעבר לאפיק החדש, וכך גם את רשת ואת ערוץ עשר, להתחיל לשדר באיכות HD. אולם עם שינוי האפיקים, בעידן+ ובממירים של סלקום tv הנשענים על עידן+, הערוצים עדיין משודרים באיכות SD, הנמוכה יותר.

ב-31 באוקטובר 2017 סיים ערוץ 2 את שידוריו עם תום שיטת הזיכיונות. במסגרת שיטת הרישיונות, קשת משודרת בערוץ 12, ובנפרד, רשת 13 משודרת בערוץ 13. החל מ-16 בינואר 2019, לאחר שקשת ורשת חתמו על הסכם מכירת מניותיה של רשת בחברת החדשות לקשת, לאור המיזוג של רשת עם ערוץ עשר בתאריך זה, תוכני חברת החדשות משודרות באופן בלעדי בערוץ 12, ושם המותג "החדשות" (לשעבר "החדשות 2") השתנה ל"החדשות 12", על אף שבשידורי החברה, המותג נשאר כפי שהיה אז, כ"החדשות".

ב-21 באפריל 2019 שודרה לראשונה בישראל ושאר העולם במקבץ הפרסומות בפריים טיים בחדשות 12, פרסומת המונגשת לעיוורים של חברה מסחרית המיועדת לקהל הרחב.

לאורך הרוב המוחלט של שנות המדידה, הובילה קשת את טבלאות הצפייה עם נתוני הרייטינג הגבוהים יותר, וציוני דרך היסטוריים כמו גמר ריאליטי הבישול "מאסטר שף" שהניב נתון של 46.6%. גם לאחר פיצול ערוץ 2, מובילה קשת ברייטינג ברוב רצועות השידור והפרמטרים, וכך גם לאחר המיזוג של רשת 13 עם ערוץ עשר.

בשנת 2020 הוחלט בשידורי קשת לעשות שינויים במבנה הארגוני שלה, שבו נערכת החברה לפעול כקבוצת תקשורת. אחד מהשינויים הבולטים שיתבצעו הוא הקמת הנהלה עצמאית לערוץ 12, כאשר סמנכ"ל התוכניות של קשת, חיליק שריר, מונה למנהל הערוץ. ערוץ 12 יפעל כחברה עצמאית בתוך הקבוצה, בדומה ל-מאקו ולקשת אינטרנשיונל.

שידורי קשת בע"מ נמצאת בבעלות החברה המרכזית לייצור משקאות קלים (קוקה-קולה ישראל) של משפחת ורטהיים. בעלים נוספים: טי. אס. אר. או. אן ניהול בע"מ, אחין השקעות (1995) בע"מ, ענבר ומריוס נכט בע"מ.

## שיתופי פעולה של הערוץ
קשת משתפת פעולה עם חברות תקשורת וערוצי טלוויזיה אחרים, ומובילה הפקות משותפות (קו פרודוקציות) כמו "שטוקהולם" ו"תיק נעדר" עם תאגיד השידור הציבורי, ו"משיח" עם סלקום TV. בנוסף, עד 2020 ובעונת 2023–2024 נציג ישראל לאירוויזיון המשודר בערוץ כאן 11, היה נבחר במסגרת התוכנית "הכוכב הבא" של קשת, זאת אף על פי שבתאגיד עלתה האפשרות להחזיר את שידורי קדם האירוויזיון כפי שהיו נהוגים בימי רשות השידור.

בשנת 2018, חידשה קשת הסכם עם אק"ט (איגוד עובדי הקולנוע והטלוויזיה), המסדיר את תנאי העובדים, וכן חתמה על הסכם עם אולפני הרצליה על השקעה משותפת בתכנים והשתתפות ברווחי ההפצה. בשנת 2019, תיקפה קשת הסכם עם שח"ם (ארגון השחקנים בישראל), המסדיר את נושא התמורה הנוספת לשחקנים המופיעים בהפקות שנמכרות על ידי קשת לשידור בגופי שידור בינלאומיים.

## סמלילים
על אף שבעת זכייתה במכרז באפיק 12 הציגה "קשת" שני סמלים שונים לערוץ 12 החדש (ראו גלריה בהמשך), בחודשים האחרונים של ערוץ 2 הציבה לצד הלוגו של ערוץ 2 בגרסתה את הספרה "1", אשר לאחר מכן בליל הפיצול שולב באופן מוחלט בלוגו ומאז עבר שינוי קל בצורתו. גם בזכיינית המתחרה "רשת 13" ניסו ככל האפשר ליצור דמיון בין סמל ערוץ 2 הוותיק לבין הסמל החדש של ערוץ 13. הרשות השנייה לא פתחה בהליכים כלשהם כלפי "קשת" בגין השימוש בלוגו, זאת אף על פי שבעבר פעלה כנגד השימוש בסמל ערוץ 2 עבור זכיינית אחרת - "נגה" (שלימים אוחדה ל"רשת").

### מיד חוזרים/מיד נשוב
קשת 12 היה ערוץ הטלוויזיה הראשון ששילב במהלך הפרסומות את הכתובית "מיד נשוב" בצירוף שם התוכנית המשודרת, וכמו כן גם את הספירה לאחור עד החזרה מהפרסומות ומהחסויות, מהלך אשר אומץ גם על ידי המתחרות רשת 13, ערוץ עשר, כאן 11 ועכשיו 14. בעקבות השימוש של המתחרות בכתוביות הללו, הסדר שלהן השתנה בערוץ 12 כך שבשונה מבערוצים האחרים, הכתובית מוצגת מעל שם התוכנית ולא מתחתיו. בנוסף, בסמל הפרסומות עצמו מופיעה אנימציה בו הסמל נצבע מבפנים החוצה בצבעי הקשת ולאחר מכן הצבע מוסר באותו אופן. אנימציה דומה קיימת במעבר לפרסומות ובחזרה מהפרסומות שמשלבת את הופעת או היעלמות סמל הערוץ. בכך, נשברה ה"אחידות" המיתוגית שאפיינה את ערוצים 2 ו-10, שבזמן הפסקות הפרסומות לא הציגו אף כתובית או אנימציה על גבי המסך, לרבות צבע אחיד ללוגו - בדרך כלל בגווני לבן-שקוף. כמו כן מציבה קשת מתחת לסמליל הערוץ את סמליל חברת החדשות במהלך שידוריה בערוץ, כאשר בתחילה הכיתוב "החדשות" הוצג בגופן המותג של קשת, ואילו החל מ-2019 מוצג בגופן המותג של חברת החדשות. בתחילת ינואר 2021 שונה "מיד נשוב" ל"מיד חוזרים".

### גלריית סמלילים


קובץ:Keshet12old.svg|הלוגו הראשוני של הערוץ לאחר תוצאות המכרז באפריל 2017
קובץ:Keshet12 2017.svg|לוגו הערוץ מתקופת סיום שידורי ערוץ 2 ובתחילת שידורי ערוץ 12, הופיע כלוגו משנה
קובץ:Keshet12.svg|לוגו הערוץ מתקופת סיום שידורי ערוץ 2 ובתחילת שידורי ערוץ 12, בימי ערוץ 2 הופיע לצד לוגו ערוץ 2 ובימי ערוץ 12 מופיע כלוגו ראשי מתחילת שידורי הערוץ
קובץ:Keshet12 2018.svg|לוגו קשת 12 החל מ-14 בפברואר 2018, עם שינוי קטן בספרה 1 עם הפינה המעוגלת, ובספרה 2 עם אורך הקווים
קובץ:Keshet12 20182.svg|לוגו קשת 12 המופיע בקדימונים של הערוץ, כאשר הלוגו של קשת הופך לזה של 12 בצורת הלוגו של קשת.
קובץ:20190314151122!Keshet12 2018.svg|גרסת אֵבֶל של סמליל "קשת 12". הסמליל משודר ביום הזיכרון לשואה ולגבורה, ביום הזיכרון לחללי מערכות ישראל ולנפגעי פעולות האיבה, בתשעה באב ובשקופית סיום השידורים בערב יום הכיפורים בשנים 2018–2019 (תשע"ט-תש"פ).
קובץ:Keshet12channelbug.svg|סמל קשת 12 כפי שמופיע בטלוויזיה, משודר בגרסתו השנייה



## תוכניות מקור בהווה
טקסט=12 - הערוץ של החדשות|ממוזער|מסע הפרסום של קשת וחברת החדשות, תחת הכותרת "12 הערוץ של החדשות" שהחל בעת אישור מיזוג רשת-עשר|218x218 פיקסלים

### תוכניות אקטואליה וחדשות
*"**[[מהדורת החדשות המרכזית של חברת החדשות|המהדורה המרכזית]]**" (עברה מערוץ 2) (2017–רץ): מהדורת החדשות המרכזית המשודרת בימים ראשון עד חמישי בהגשת יונית לוי ודני קושמרו לסירוגין.
*"**12 בצוהריים**" (2023–רץ): תוכנית אקטואליה יומית בהגשה מתחלפת.
*"**מהדורת היום**" (2023–רץ): תוכנית אקטואליה יומית בהגשת עופר חדד ועמליה דואק.
*"**[[חמש עם רפי רשף]]**" (עברה מערוץ עשר) (2019–רץ): תוכנית אקטואליה יומית בהגשת רפי רשף.
***"[[שש עם]]**" (עברה מערוץ 2) (2017–רץ): תוכנית אקטואליה יומית בהגשת עודד בן-עמי וסיון רהב-מאיר לסירוגין.
*"**שבע עם**" (2026–רץ): מהדורת חדשות מקדימה ל"מהדורה המרכזית" בהגשת קרן מרציאנו וגדעון אוקו לסירוגין. עד פברואר 2026 נקראה "המהדורה המוקדמת". משודרת במקום תוכנית חיסכון, שירדה מהאוויר לאחר תחילתה של מלחמת חרבות ברזל.
*"**[[שבת בחמש]]**" (2020–רץ): תוכנית חדשות המעדכנת את מה שקורה בסוף השבוע בארץ ובעולם, בהגשת גדעון אוקו. עלתה כמשדר מיוחד בעקבות התפרצות נגיף הקורונה בישראל ב-2020, בימי שישי, תחת הכותרת "שישי בחמש". במאי 2024 עברה התוכנית לימי שבת, ושמה שונה ל"שבת בחמש".
*"**[[אולפן שישי]]**" (עברה מערוץ 2) (2017–רץ): מהדורת החדשות של יום שישי עם דני קושמרו.
***"[[פגוש את העיתונות (תוכנית טלוויזיה ישראלית)|פגוש את העיתונות]]**" (עברה מרשת 13, בעבר בערוץ 2) (2019–רץ): תוכנית אקטואליה העוסקת בפוליטיקה המשודרת בימי שבת בהגשת בן כספית ועמית סגל.
*"**[[חדשות סוף השבוע]]**" (עברה מערוץ 2) (2017–רץ): מהדורת חדשות סוף השבוע המשודרת בימי שבת בהגשת דנה ויס.
*"**[[חדשות הבוקר]]**" (2017–רץ): רצועת הבוקר המרכזית של ערוץ 12. בהנחייתו של ניב רסקין בין השעות 06:00-09:30, ובהנחייתם של יואב לימור ונסלי ברדה בין השעות 09:30-11:00.
*"**[[שישי בבוקר (קשת 12)|שישי בבוקר]]**" (בעבר תחת השמות "**הבוקר**", "**יום חדש**" ו"**הבוקר של קשת**") (2006–רץ): תוכנית בוקר בהנחיית יואב לימור וגלית גוטמן המשודרת בימי שישי ובערבי חג בשעות הבוקר.
*"'''גיא''' '''פינס'''" (2017–רץ): (עבר מערוץ עשר, ולפני כן מ-HOT) – תוכנית לילית של חדשות מעולם הבידור בהגשת גיא פינס.
*"**[[אברי ושרקי]]**" (2024–רץ): תוכנית אקטואליה לילית בהגשת אברי גלעד ויאיר שרקי.

### תוכניות אירוח
*"**[[גלית ואילנית]]**" (2018–רץ): היא תוכנית אירוח וראיונות טלוויזיונית שבועית בהנחייתן של גלית גוטמן ואילנית לוי המשודרת בימי שישי.
*"**[[אינטימי (תוכנית טלוויזיה)|אינטימי]]**" (עברה מערוץ עשר) (2019–רץ): תוכנית ראיונות בהגשת רפי רשף.
***"חיים ומעיין"** (2023–רץ): תוכנית אירוח אקטואלית בהנחיית חיים אתגר ומעיין אדם המשודרת בימי שישי.
*"**[[אופירה (תוכנית טלוויזיה)|אופירה אוחנה סרי]]**" (2024–רץ): תוכנית אירוח אקטואלית בהנחיית אופירה אסייג, ברק סרי ואלי אוחנה המשודרת בימי שישי.

### סדרות דרמה וקומדיה

* "'''ריסט'''" (2026–רץ): דרמה קומית אשר נוצרה, נכתבה ובוימה על ידי הקומיקאי אדיר מילר.

### תוכניות סאטירה ובידור
*"**[[ארץ נהדרת]]**" (2003–רץ): תוכנית בידור סאטירית של היוצר מולי שגב, בהנחיית איל קיציס בכיכובם של, אלי פיניש, מריאנו אידלמן, עלמה זק, ליאת הר לב, וקומיקאים נוספים.
*"**[[מועדון לילה (תוכנית טלוויזיה)|מועדון לילה]]**" (2006–רץ): תוכנית הומוריסטית בהנחיית ארז טל ובהשתתפותם של ישראל קטורזה, שי גולדשטיין, אבי נוסבאום, אבי אטינגר, מיה דגן, רמי הויברגר, אביעד קיסוס, עפר שכטר, אורי גוטליב, שלום אסייג ועוד. ב-2014 התוכנית חזרה למספר פרקים לרגל חגיגות תוכנית ה-100. ב-2017 התוכנית חזרה לעונה נוספת וב-2019 שודרה עונה נוספת. ב-2020 שודרו שני פרקי ספיישל במהלך סגר ראש השנה, שאירע בעקבות מגפת הקורונה בישראל. ב-25 בינואר 2026 חזרה התוכנית בעונה שמינית, זאת לאחר הצלחת פרק האיחוד המיוחד ששודר בעקבות מבצע עם כלביא.

### תוכניות מציאות
*"**[[המירוץ למיליון (תוכנית טלוויזיה ישראלית)|המירוץ למיליון]]**" (2024–רץ): תוכנית מציאות, בה מתחרים בין 10–14 זוגות ישראליים על מיליון שקלים, במסע מסביב לעולם. התוכנית שודרה בערוץ המתחרה רשת 13 במשך 8 עונות עד לאחר שרשת ויתרה על זכויות הפורמט וקשת רכשה את הזכויות לפורמט. המנחה שנבחר יהודה לוי.
*"**[[נינג'ה ישראל]]**" (2018–רץ): תוכנית מציאות בה מתמודדים עוברים דרך מסלול מכשולים במטרה לזכות בתואר הנינג'ה הישראלי. בהנחיית אסי עזר ורותם סלע ובליווי השדרים ניב רסקין, ירדן ג'רבי ויובל שמלא.
*"**[[הכרישים (תוכנית טלוויזיה ישראלית)|הכרישים]]**" (2018–רץ): תוכנית ריאליטי בה יזמים מחפשים את האחד עם הרעיון שיוכלו להשקיע בו את כספם.
*"**[[חתונה ממבט ראשון]]**" (עברה מערוץ 2) (2017–רץ): תוכנית מציאות תיעודית העוסקת בזוגות שמתחתנים יחדיו ללא היכרות מוקדמת.
*"**[[הכוכב הבא]]**" (2013–רץ): תוכנית המשודרת בשנים שלאחר "כוכב נולד", בה המתמודדים שרים מול מסך סגור. מהעונה השנייה עד העונה השביעית ושוב מהעונה העשירית שלחה את הזוכה לאירוויזיון כנציג ישראל. נטע ברזילי, שזכתה בעונה החמישית, זכתה גם באירוויזיון 2018.
*"**[[מאסטר שף]]**" (2010–רץ): עשרות מתמודדים על תואר מאסטר שף מול פאנל שופטים המורכב משפים ומומחי קולינריה: אייל שני, ישראל אהרוני, חיים כהן ורותי ברודו.
*"**[[MKR המטבח המנצח]]**" (2018–רץ): תוכנית מציאות בה צוותים מתחרים על הקמת מסעדה. בהנחיית רותי ברודו וחיים כהן. החל מהעונה השלישית משתתפים בתוכנית מפורסמים בלבד.
*"**[[הזמר במסכה (תוכנית טלוויזיה ישראלית)|הזמר במסכה]]**" (2020–רץ): תוכנית מציאות מוזיקלית, בה מופיעים מפורסמים עם תחפושת ומסכה, בלי שהקהל או השופטים יידעו מי המפורסמ/ת. בהנחיית עידו רוזנבלום ובהשתתפות חברי הפאנל צדי צרפתי, שחר חסון, אופירה אסייג, וסטטיק.
*"**[[רוקדים עם כוכבים (קשת)|רוקדים עם כוכבים]]**" (2022–רץ): תוכנית מציאות בה מתחרים זוגות המורכבים מידוענים ורקדנים על תואר "מלך ומלכת רחבת הריקודים". בהנחיית לוסי איוב.
*"'''הבוגדים"''' (2025–רץ) תוכנית מציאות בה יש "בוגדים" שמטרתם להעלים את השחקנים "הנאמנים", ומטרת הנאמנים היא לחשוף את הבוגדים. בהנחיית אסי עזר ורותם סלע.

### תוכניות תחקירים
*"**[[עובדה (תוכנית טלוויזיה)|עובדה]]**" (1993–רץ): תוכנית התחקירים והתעודה הנצפית בישראל בהנחיית אילנה דיין; שודרה בתחילת דרכה בטלעד ועברה בהמשך לקשת.
*"**[[המתחזים (תוכנית טלוויזיה ישראלית)|המתחזים]]**" (2018–רץ): תוכנית תחקירים בהובלתו של חיים אתגר, העוקבת אחרי התחזיות שונות של אנשים.
*"**[[חשיפה (תוכנית טלוויזיה)|חשיפה]]**" (לשעבר "הכל אישי") (2015–רץ): תוכנית תחקירים וראיונות בהנחיית חיים אתגר.

### תוכניות דוקומנטריות
*"**[[אחד למיליון (תוכנית טלוויזיה)|אחד למיליון]]**" (2018–רץ): תוכנית דוקומנטרית בהגשת נסלי ברדה, העוקבת אחרי אנשים שעברו מקרים בגדר נס.
*"**אהבה גדולה מהחיים**" (2022–רץ): תוכנית דוקומנטרית בהגשת נסלי ברדה, העוקבת אחרי סיפורי אהבה כנגד כל הסיכויים.

## תוכניות מקור בעבר
### תוכניות סאטירה ובידור
*"**[[הסטנדאפיסטים]]**" (עברה מערוץ 2) (2019–2017): תוכנית סטנדאפ ובידור בהנחיית רשף לוי, בה מארח סטנדאפיסטים שונים ועובד איתם על קטעים חדשים למופע הסטנדאפ שלהם. ב-2019 עלתה עונת בחירות מיוחדת, בה לוי מארח פוליטיקאים בולטים שיתמודדו בבחירות 2019, וכותב איתם חומר למופע סטנדאפ ראשון בחייהם.
*"**[[צא מזה]]**" (2021–2022): שעשועון ריאליטי קומי בהנחיית עדי אשכנזי ואבי נוסבאום, שמשתתפיו נקלעים אליו לגמרי במקרה וצריכים לבצע משימות כדי לזכות בפרס כספי של עד עשרת אלפים שקלים.
*"**[[זה לא אולפן שישי]]**" (2021–2024): תוכנית הומוריסטית בהנחיית ארז טל וישראל קטורזה, שמסכמת את השבוע מהזווית הקומית. משודרת מיד לאחר "אולפן שישי", שעל שמו נקראת התוכנית "זה לא אולפן שישי" כפארודיה.
*"**רותם אבוהב סטנדאפ**" (2021–2025): תוכנית סטנדאפ הומוריסטית בהנחיית רותם אבוהב, שבמסגרתה מקיימת רותם מופעי סטנדאפ במקומות ובנושאים המתחלפים בכל פרק.

### סדרות דרמה וקומדיה
*"**[[שטוקהולם (סדרת טלוויזיה)|שטוקהולם]]**" (2019): סדרת דרמה בת ארבעה פרקים שהופקה בשיתוף פעולה עם כאן 11, המבוססת על רומן מאת כלת פרס ספיר לספרות, נעה ידלין. בתפקידים הראשיים: גידי גוב, תיקי דיין, לאורה ריבלין, דבל'ה גליקמן וששון גבאי.
*"**[[תיק נעדר (סדרת טלוויזיה)|תיק נעדר]]"** (2020): סדרת מתח בהפקה משותפת עם כאן 11 לפי ספריו של דרור משעני.
*"**[[בשבילה גיבורים עפים (סדרת טלוויזיה)|בשבילה גיבורים עפים]]**" (2018): דרמה המגוללת את סיפורם של ארבעה חברים ששירתו יחד בגולני, אשר בעקבות אירוע טראומתי במלחמת לבנון השנייה ניתקו קשר. הארבעה יוצאים למסע חיפושים בקולומביה אחר יעלי, שהוכרזה לפני עשר שנים כמתה. בכיכובם של תומר קאפון, נינט טייב, מיכאל אלוני, נדב נייטס ומשה אשכנזי.
*"**[[להעיר את הדב|להעיר את הדֹב]]**" (2018): סדרת דרמה המשכית בכיכובה של נועה קולר העוסקת במורה שקיים עליה איום שיפורסמו תקצירי שיחותיה עם הפסיכולוג שלה.
*"**[[כיפת ברזל (סדרת טלוויזיה)|כיפת ברזל]]**" (עברה מערוץ 2) (2017–2018): סדרת דרמה בת שתי עונות המתארת מחלקה של טירונים חרדים בצה"ל.
*"**[[ביום שהאדמה רעדה]]**" (2019): דרמת מתח שיצר עומרי גבעון עבור קשת בכיכובם של צחי הלוי, שלום מיכאלשווילי, נדב נייטס וליאנה עיון.
*"**[[הנחלה (סדרת טלוויזיה ישראלית)|הנחלה]]"** (2020–2021): סדרה קומית שיצרו אסף בייזר, נטלי מרכוס וארז שלם.
*"**[[אתי אלון - האישה שגנבה 250 מיליון]]**" (2020): מיני-סדרה מסוג דוקו-דרמה על פרשת המעילה בבנק למסחר, בכיכובם של חן אמסלם, יניב סוויסה וצחי הלוי.
*"**[[היורשת (סדרת טלוויזיה)|היורשת]]**" (2021): סדרת דרמה מוזיקלית שהציגה את תעשיית המוזיקה המזרחית.
*"**[[השוטרים]]**" (2023-2021): דרמת פשע משטרתית שיצרו רותם שמיר ויובל יפת. הסדרה מבוססת על פרשת השוטרים הנוקמים.
*"**[[ישמח חתני (סדרת טלוויזיה)|ישמח חתני]]**" (2021): סדרת דרמה המבוססת על הסרט "ישמח חתני" שהיה מועמד ל-5 פרסי אופיר.
*"'''יש לה את זה'''" (2018): קומדיה רומנטית בכיכובה של ניב סולטן. נטלי, בחורה מאשקלון שחולמת להיות מעצבת אופנה, מגיעה לתל אביב במטרה להגשים את חלומה.
*"**[[משיח (סדרת טלוויזיה)|משיח]]**" (2021-2019): סדרה קומית המבוססת על סדרת הרשת המצליחה "משיח", בה אודי כגן מגלם זמר כושל, המנהל אורחן דרכים, שמנסה להגיע ל"טופ" של תעשיית המוזיקה המקומית. הסדרה נעשתה בשיתוף פעולה עם סלקום tv והמשיכה לעונה שנייה.
*"**[[צומת מילר (סדרת טלוויזיה)|צומת מילר]]**" (2016–2023): קומדיה שיצר אדיר מילר, המבוססת על חייו האישיים והמקצועיים, בסיטואציות שלו כסטנדאפיסט, כבעל וכאבא לילדים.
* "**[[כפולים]]**" (2015–2023): מותחן ריגול בן שלוש עונות בכיכובם של מיקי לאון ואנחל בונני.
*"**[[להיות איתה]]**" (2014–2021) : קומדיה רומנטית שיצר אסי עזר בכיכובם של רותם סלע ואביב אלוש. במרכז הסדרה עומד אופה מבת ים שמתאהב בדוגמנית מצליחה ובתו של טייקון.
*"**[[מה שבע]]**" (2021): סדרת קומדיה בהשתתפותם של ישראל קטורזה ומיה דגן המבוססת על חייו האישיים של ישראל קטורזה עם שבעת ילדיו.
*"**פשע לא מאורגן**" (2022): סדרת קומדיה המורכבת ממערכוני פשע. הסדרה העוקבת אחרי פושעים מזווית סאטירית וקומית.
*"**[[סברי מרנן (סדרת טלוויזיה)|סברי מרנן]]**" (2011–2025): סדרה קומית שיצרו רובי דואניאס ויניב פולישוק העוקבת אחרי ארוחות שישי ושבת של משפחת רוזן ומשפחת חסון.
*"**[[אף אחד לא עוזב את פאלו אלטו]]** (2024): סדרת דרמה בכיכובה של מגי אזרזר. הסדרה שודרה לראשונה ב-19 במאי 2024 וכללה שבעה פרקים.
*"**[[החיים הם תקופה קשה (סדרת טלוויזיה)|החיים הם תקופה קשה]]**" (2024): סדרה קומית המבוססת על ספרו רב המכר של חנוך דאום. דאון משחק בסדרה בתור עצמו, עם שחקנים שונים.
*"**[[אור ראשון (סדרת טלוויזיה)|אור ראשון]]**" (2025): סדרת דרמה תקופתית המספרת על סיפורם של 4 לוחמים ואנשים באירועי ה-7 באוקטובר 2023, בטבח שבעה באוקטובר.
*"**[[נוטוק]]**" (2025): סדרת דרמה על גלגול נשמות בעדה הדרוזית.
*"'''רצח בים המלח'''" (2025–2026): סדרה מסוג דרמה בלשית העוקבת אחרי חקירת רצח במלון בים המלח.

### תוכניות מציאות
*"**[[לא נפסיק לשיר]]**" (2002-2003; 2020): שעשועון טלוויזיוני מוזיקלי בהנחיית אסי עזר ורותם סלע, ששודר בעבר בערוץ 2 בהנחיית צביקה הדר והיווה את האב-טיפוס לתוכנית "כוכב נולד". בשנת 2020, בעקבות התפשטות מגפת הקורונה חודשה התכנית בגרסה מיוחדת לימים אלו ובהשתתפות ידוענים בלבד מהאולפן.
*"'''2025'''" (2019): תוכנית ריאליטי בהגשת ארז טל וקורין גדעון, בה 12 תושבים נכנסים לעיר עתידנית ומתנהלים על פי תקציב אישי.
*"**[[דייט ראשון]]**" (2017–2018): תוכנית ריאליטי בהנחיית קורין גדעון בה מצולמים שני אנשים בדייט הראשון שלהם (פגישה עיוורת).
*"**[[לאהוב את אנה (תוכנית מציאות)|לאהוב את אנה]]**" (2018): תוכנית מציאות תיעודית שבמסגרתה יצאה אנה ארונוב למספר סבבים של דייטים עם גברים שונים, ניתחה את מסקנותיה מהמפגשים עם הגברים יחד עם ד"ר גבריאל בוקובזה, והכירה במסגרתה את בעלה, אייל אלגבי.
*"**[[אביב או אייל]]**" (2018): תוכנית מציאות העוסקת בגילוי כישרונות מוזיקליים בהנחיית ארז טל. הזמרים אביב גפן ואייל גולן הם המנטורים של הנבחרות שלהם בתוכנית, והבוררת היא מירי מסיקה.
*"**[[היום בעוד שנה]]**" (2018): תוכנית מציאות תיעודית בהגשת אסי עזר, בה המשתתפים מציבים לעצמם אתגר בו יצטרכו לעמוד תוך שנה אחת. הצילומים באולפן מתרחשים בהפרש של שנה שלמה.
*"**כמה רחוק**" (2018): תוכנית ריאליטי בהנחיית אילנית לוי, בה שלושה גברים המתגוררים במדינות אחרות, מחפשים אהבה ישראלית. המתמודדות שנבחרו על ידי הגברים, טסות אל מגוריו של כל אחד מהשלושה – בסוף התוכנית כל אחד מהגברים בוחר את האחת.
*"**[[בייק אוף ישראל]]**" (2016–2018): תחרות אפייה בהנחיית פאולה רוזנברג ואיה קרמרמן בעונה הראשונה ובהנחיית קורין גדעון בעונה השנייה. מבוסס על פורמט בריטי.
*"**[[בית ספר למוסיקה (תוכנית טלוויזיה)|בית ספר למוסיקה]]**" (2011–2020): תוכנית כישרונות שירה לילדים. את העונות הראשונות הנחה צביקה הדר והשתתפו בה בעבר יהורם גאון, קרן פלס, מתי כספי, שרית חדד ורוני דלומי. בעונה הרביעית, הראל סקעת, מירי מסיקה, משה פרץ ונועה קירל משמשים כמורים, ועידו רוזנבלום מנחה.
*"**[[הקינוח המושלם]]**" (2023-2021): ריאליטי אפייה עם קרין גורן, ישראל אהרוני, אסטלה מושקוביץ' בלפר, מיקי שמו והחל מעונה 2 פייר ארמה ואבי ביטון.
*"**[[רואים את הקול (תוכנית טלוויזיה ישראלית)|רואים את הקול]]**" (2023): תוכנית מציאות מוזיקלית, בה מופיעים אנשים, בלי שהקהל או השופטים יידעו אם הם זמרים טובים או זייפנים. בהנחיית ארז טל ובהשתתפות חברי הפאנל עידו רוזנבלום, אילנית לוי, שירי מימון ואבי נוסבאום.
***מבחן ההורים הגדול** (2023): תוכנית מציאות בה שמונה זוגות הורים עם שיטות חינוך שונות ניצבים מול אתגרים מרתקים, דרמטיים ומרגשים, שיעמידו אותם במבחן ההורים הגדול.

### שעשועונים
*"**[[מונית הכסף]]**" (2007–2024): שעשועון קומי שמתרחש במונית נוסעת בהנחיית עידו רוזנבלום.
*"**[[מי רוצה להיות מיליונר? (תוכנית טלוויזיה ישראלית)|מי רוצה להיות מיליונר?]]**" (2020–2021): שעשועון טריוויה ששודר במקור בזכיינית רשת ובערוץ עשר בהנחיית ארז טל.
*"**[[כוכבים בריבוע]]**" (2025): שעשועון טריוויה ששודר במקור בזכיינית בהנחיית עידו רוזנבלום.

### תוכניות אירוח ואקטואליה
*"**[[אודטה (תוכנית טלוויזיה)|אודטה]]**" (2019): תוכנית בוקר ואירוח בהגשת אודטה שוורץ, העוסקת במשפחה, הורות, ילדים ואופנה.
*"**[[לילה חם עם אופירה וברקוביץ']]**" (2018): תוכנית לייט נייט בהגשת אופירה אסייג ואייל ברקוביץ', ששודרה בתקופת מונדיאל 2018.
*"**[[אופירה וברקוביץ']]**" (2017–2023): היא תוכנית אירוח וראיונות טלוויזיונית שבועית בהנחייתם של אופירה אסייג ואייל ברקוביץ' ששודרה בימי שישי. התוכנית סיימה את דרכה לאחר פרוץ סכסוך בין המגישים ועזיבתו של אייל ברקוביץ' את הזכיינית.
*"**[[פאולה וליאון]]**" (2014–2023): תוכנית בוקר ששודרה מדי יום חול החל מהשעה 9:00, אחרי "חדשות הבוקר", בהגשתם של פאולה רוזנברג וליאון רוזנברג. עוסקת בנושאי בריאות וסגנון חיים.
***"[[השבוע בערבית]]"** (2015–2023): מגזין אקטואליה שבועי בערבית ששודרה מדי שבת החל מהשעה 08:30, בהגשת פוראת נסאר.
*"**[[מהדורה ראשונה]]**" (עברה מערוץ 2) (2017–2023): מגזין אקטואליה יומי בהגשת מגישיה ופרשניה.
*"**[[סדר עולמי]]**" (עברה מערוץ 2) (2017–2023): מגזין חדשות החוץ בהגשת ערד ניר.
*"**[[תוכנית חיסכון (תוכנית טלוויזיה)|תוכנית חיסכון]]**" (עברה מערוץ 2) (2017–2025): תוכנית צרכנות וכלכלה בהגשת קרן מרציאנו וגדעון אוקו לסירוגין.
*"**[[חי בלילה]]**" (2013–2023) תוכנית לייט נייט יומית המסקרת את האירועים שקרו במהלך היום, עם דגש על נקודת מבט של הרשתות החברתיות. בהנחיית נדב בורנשטיין.
*"**[[NEXT (תוכנית טלוויזיה ישראלית)|נקסט]]**" (2018–2023): תוכנית לילית שעסקה בהשפעות החדשנות והטכנולוגיה על החברה האנושית מזוויות רבות. בהנחיית דרור גלוברמן.
*"**מה הלוז?**" (2019–2023): מגזין תרבות העוסק בהמלצות לסרטים, הופעות, פסטיבלים, הצגות ובילויים לכל המשפחה. בהנחיית אבי קורניק ומעיין אדם.
*"**מסיבת עיתונאים**" (2023): תוכנית אקטואליה העוסקת באירועי השבוע בהגשת עינב גלילי ובהשתתפות עיתונאים ופרשנים מובילים.
*"**ארז ואברי**" (2023–2024): תוכנית אקטואליה לילית בהגשת ארז טל ואברי גלעד. שודרה בעקבות מלחמת חרבות ברזל.

### תוכניות דוקו ותחקירים
*"**[[יצאת צדיק]]**" (2004–2023): תוכנית תחקיר המחפשת רמאים בשוקי עבודה שונים. מנחה התוכנית בשש העונות הראשונות היה חיים הכט והחל מהעונה השביעית המנחה הוא חיים אתגר.
*"**[[בין אריזונה לנס ציונה]]**" (2018): מיני סדרה בת 3 פרקים המשווה בין החיים באמריקה לבין החיים בישראל. בהנחיית חיים הכט.
*"**בגובה העיניים**" (2016-2022): תוכנית תעודה בהנחיית גלית גוטמן.
*"**[[אנשים (תוכנית טלוויזיה)|אנשים]]**" (2011–2023): תוכנית מגזין ותעודה בהנחיית נסלי ברדה.
*"**[[המתמחים]]** (2022-2016) : סדרה דוקומנטרית על מתמחים בבית חולים המראים בעיות של מטופלים.
*"'''גיבורים'''" (2023): תוכנית דוקומנטרית בהגשת נסלי ברדה, העוקבת אחרי סיפורי גבורה מטבח שבעה באוקטובר.
*"**[[לוחמים (סדרת טלוויזיה)|לוחמים]]**" (2024): מיני-סדרת תחקירים וראיונות. פרויקט של קשת אשר שודר מ-29 בספטמבר 2024 ועתידה לכלול שבעה פרקים בני שעה כל אחד, ובכל פרק יש חייל או חיילת אחדים (סדירים או במילואים) ומספרים על איך לחמו במלחמת חרבות ברזל. המיני-סדרה היא סוג של המשך לסדרה "גיבורים" משנת 2023.

## קישורים חיצוניים

* 
* 

* האתר המיוחד של קשת 12, שעלה לפני הקמתו ופירט על השידורים בימים הראשונים של הערוץ

## הערות שוליים

קטגוריה:ערוצי טלוויזיה ישראליים
קטגוריה:קשת (זכיינית שידור)
קטגוריה:2017 בישראל
קטגוריה:ערוצי טלוויזיה בפיקוח הרשות השנייה לטלוויזיה ולרדיו
קטגוריה:ערוצי ברודקאסט בישראל